stanford-oval/wikipedia huggingface dataset:
อับดุลลา ยามีน

| อับดุลลา ยามีน อับดุล กายูม |
| --- | --- |


ประธานาธิบดีมัลดีฟส์คนที่ 6
ดำรงตำแหน่ง 17 พฤศจิกายน ค.ศ. 2013 – 17 พฤศจิกายน ค.ศ. 2018
ก่อนหน้า: มุฮัมมัด วะฮีด ฮะซัน
ถัดไป: อีบราฮิม โมฮัมเหม็ด โซลีห์
 
ข้อมูลส่วนบุคคล
เกิด: อับดุลลา ยามีน อับดุล กายูม  (1959-10-19) 19 ตุลาคม ค.ศ. 1959 (64 ปี) มาเล มัลดีฟส์
พรรคการเมือง: พรรคก้าวหน้ามัลดีฟส์
การเข้าร่วม พรรคการเมืองอื่น: พรรคสภาประชาชนแห่งชาติ พรรคพันธมิตรประชาชน
คู่สมรส: Fathimath Ibrahim
บุตร: 3 คน
ศิษย์เก่า: มหาวิทยาลัยอเมริกันแห่งเบรุต มหาวิทยาลัยบัณฑิตศึกษาแคลร์มอนต์

อับดุลลา ยามีน อับดุล กายูม (มัลดีฟส์: އަބްދުﷲ ޔާމީން އަބްދުލް ގައްޔޫމް) เป็นนักการเมืองมัลดีฟส์ซึ่งเป็นประธานาธิบดีคนที่ 6 ของมัลดีฟส์ตั้งแต่ปี ค.ศ. 2013 ถึง ค.ศ. 2018
หลี่ จือ

หลี่ จือ (李滋) (สิ้นพระชนม์ในปี 897) มีตำแหน่งเป็น เจ้าชายแห่งตง (通王) เป็นเจ้าชายแห่งราชวงศ์ถังของประเทศจีน ทรงเป็นโอรสที่โปรดปรานของจักรพรรดิถังเซฺวียนจง แต่ไม่สามารถขึ้นครองบัลลังก์หลังจากการสวรรคตของจักรพรรดิถังเซฺวียนจงได้ เนื่องจากพี่ชายของเขา หลี่ เหวิน ซึ่งต่อมากลายเป็นจักรพรรดิถังยี่จง ถูกเลือกโดยขันทีหวังจงชื่อ ผู้มีอำนาจเหนือขันทีคนอื่น ๆ ที่สนับสนุนหลี่ จือ ต่อมาในรัชสมัยของจักรพรรดิถังเจาจง หลานชายของเขา จักรพรรดิเจาจงได้พยายามมอบหมายให้เจ้าชายแห่งราชวงศ์เป็นแม่ทัพเพื่อรับมือกับขุนศึก (เจี๋ยตู้ซื่อ) และขันทีผู้มีอำนาจ อย่างไรก็ตาม ในปี 897 เมื่อจักรพรรดิเจาจงต้องหนีไปยังเขตปกครองของขุนศึก ฮั่น เจี้ยน ฮั่นได้ใส่ร้ายเจ้าชายแห่งราชวงศ์ 11 คน รวมถึงหลี่ จือ ด้วยว่าก่อกบฏ และสังหารพวกเขาโดยไม่ได้รับความเห็นชอบจากจักรพรรดิถังเจาจง
ภูมิหลัง

ไม่ทราบแน่ชัดว่าหลี่ จือ เกิดเมื่อใด แต่เนื่องจากพี่ชายคนโตของเขา หลี่เหวิน เกิดในปี 833 และหลี่ จือ ได้ถือกำเนิดแล้วในขณะที่พระบิดาของเขา หลี่เฉิน ขึ้นครองราชย์เป็นจักรพรรดิ (พระนามว่าจักรพรรดิถังเซฺวียนจง) ในปี 846 ดังนั้นเขาจะต้องเกิดในช่วงระหว่างปีดังกล่าว เมื่อจักรพรรดิถังเซฺวียนจงขึ้นครองราชย์ พระองค์ได้แต่งตั้งโอรสทั้งห้าของพระองค์ให้เป็นเจ้าชาย รวมถึงหลี่ จือ ที่ได้รับแต่งตั้งเป็น เจ้าชายแห่งกุย (睢王)  หลี่ จือ เป็นโอรสองค์ที่สามของจักรพรรดิถังเซฺวียนจง และพระมารดาของเขานั้นประวัติศาสตร์มิได้บันทึกชื่อไว้
หลี่ จือ ถูกกล่าวว่าเป็นโอรสที่จักรพรรดิซวนจงโปรดปรานที่สุด และเขาได้อาศัยอยู่ในพระราชวังพร้อมกับพี่น้องอีกสี่คน ในขณะที่หลี่เหวิน ซึ่งขณะนั้นเป็นเจ้าชายแห่งหยุน ไม่ได้รับความโปรดปราน ถูกส่งออกจากพระราชวังไปอาศัยอยู่ที่ที่พำนักของเจ้าชาย ซึ่งรู้จักกันในชื่อ คฤหาสน์ทั้งสิบหก (Sixteen Mansions) จักรพรรดิถังเซฺวียนจงยังได้มอบหมายให้ขุนนางเจิ้งจาง (鄭璋) และหลี่เย่ (李鄴) ดูแลการศึกษาให้หลี่ จือ โดยบรรยายสอนทุก ๆ ห้าวัน
ความล้มเหลวในการสืบทอดบัลลังก์

เนื่องจากหลี่ จือ เป็นโอรสที่จักรพรรดิถังเซฺวียนจงโปรดปรานมากที่สุด จักรพรรดิถังเซฺวียนจงจึงพิจารณาที่จะตั้งเขาเป็น รัชทายาทอยู่หลายครั้ง แต่เนื่องจากหลี่ จือ ไม่ใช่โอรสคนโต พระองค์จึงลังเลใจและครองราชย์โดยไม่แต่งตั้งทายาทตลอดรัชกาลของพระองค์ ในปี 859 เมื่อจักรพรรดิถังเซฺวียนจงประชวรอย่างหนักจากผลข้างเคียงของยาอายุวัฒนะที่มอบให้โดยนักเล่นแร่แปรธาตุ หลี่เสวียนป๋อ (李玄伯), อวี๋จื่อจือ (虞紫芝), และ หวังเล่อ (王樂) พระองค์ได้ฝากฝังหลี่ จือ ไว้กับขันทีสามคนที่พระองค์โปรดปราน ได้แก่ หัวหน้าฝ่ายสื่อสารของวัง หวังกุยจาง (王歸長) และ หม่า กงหรู (馬公儒) รวมถึงผู้ติดต่อกับขุนนางของราชสำนัก หวัง จวี้ฟาง (王居方) ขันทีทั้งสามมีความสงสัยในตัวหวังจงชื่อ ซึ่งบังคับบัญชากองทัพเสินเช่อฝ่ายซ้าย (左神策軍) และพวกเขาได้ออกพระราชโองการในนามของจักรพรรดิถังเซฺวียนจง ส่งหวังจงชื่อออกจากเมืองหลวงฉางอาน ไปปฏิบัติหน้าที่เป็นผู้ควบคุมขันทีในมณฑลไหวหนาน (淮南, มีสำนักงานใหญ่อยู่ในหยางโจว มณฑลเจียงซู) หวังจงชื่อในตอนแรกตั้งใจจะไปรายงานตัวที่ไหวหนานหลังจากได้รับพระราชโองการ แต่ผู้ช่วยของเขา ฉีหยวนชื่อ (亓元實) เตือนเขาว่าเขาไม่ได้เข้าเฝ้าจักรพรรดิถังเซฺวียนจงมานานหนึ่งเดือนแล้ว และเขาไม่สามารถมั่นใจได้ว่าจักรพรรดิถังเซฺวียนจงเป็นผู้ประสงค์ให้เขาออกไปจริง ๆ ด้วยการสนับสนุนของฉี หวังจงชื่อจึงบุกเข้าวังและพบว่าจักรพรรดิถังเซฺวียนจงสวรรคตแล้ว เขาจับกุมหวังกุยจาง หม่า และหวัง จวี้ฟางในข้อหาปลอมแปลงพระราชโองการ จากนั้นส่งทหารไปยังคฤหาสน์ทั้งสิบหกเพื่อนำตัวหลี่เหวินกลับมาที่พระราชวัง หวังจงชื่อออกพระราชโองการในนามของจักรพรรดิถังเซฺวียนจง ตั้งหลี่เหวินเป็นรัชทายาท ไม่นานต่อจากนั้น หลี่เหวิน (ซึ่งเปลี่ยนชื่อเป็นหลี่ฉุย) ก็ขึ้นครองราชย์เป็นจักรพรรดิถังยี่จง
หลังจากจักรพรรดิอี๋จงขึ้นครองราชย์ สถาบันที่ให้เจิ้งจางและหลี่เย่ดูแลการศึกษาของหลี่ จือ ก็ถูกยกเลิก แม้ว่าดูเหมือนว่าหลี่ จือ จะไม่ได้รับผลกระทบอื่น ๆ ตำแหน่งของเขายังเปลี่ยนเป็น เจ้าชายแห่งตง (通王)  (ตามประวัติของหลี่ จือ ใน Old Book of Tang หลี่ จือ สิ้นพระชนม์ในรัชสมัยของจักรพรรดิอี๋จง ในปี 863 ขณะยังคงดำรงตำแหน่งเจ้าชายแห่งกุยอยู่ และข้อความดังกล่าวก็ถูกนำมารวมไว้ใน Zizhi Tongjian ด้วย อย่างไรก็ตาม เนื่องจากบันทึกเหล่านั้นไม่สอดคล้องกับประวัติของหลี่ จือ ใน New Book of Tang ที่อธิบายถึงเหตุการณ์ด้านล่าง รวมทั้ง Zizhi Tongjian ซึ่งนำบันทึกจาก New Book of Tang มาใช้ในบางส่วนอย่างไม่สอดคล้องกัน จึงถือว่าหลี่ จือ ไม่ได้สิ้นพระชนม์ในปี 863)
ในรัชสมัยของจักรพรรดิถังเจาจง

ในปี 896 ซึ่งในขณะนั้นจักรพรรดิถังยี่จง สวรรคตและจักรพรรดิถังเจาจง พระโอรสของพระองค์ได้ขึ้นครองราชย์ จักรวรรดิถังก็เสื่อมสลายจนกลายเป็นดินแดนที่ขุนศึกต่าง ๆ ครอบครอง โดยที่รัฐบาลกลางแทบไม่มีอำนาจแม้กระทั่งในเมืองหลวงฉางอาน ขันทีเป็นผู้ควบคุมกองทัพจักรพรรดิถังเจาจงพยายามแก้ไขสถานการณ์ด้วยการมอบหมายให้เจ้าชายแห่งราชวงศ์คุมทหารที่เกณฑ์ขึ้นใหม่ โดยให้หลี่ จือ คุมทหารรักษาพระองค์ ในฤดูร้อนปี 896 เมื่อจักรพรรดิถังเจาจงไม่พอพระทัยความโอหังของหลี่เหมาเจิน ขุนศึกผู้ควบคุมมณฑลเฟิงเซียง (鳳翔, ซึ่งมีสำนักงานใหญ่อยู่ในเป่าจี, มณฑลส่านซี) พระองค์ได้สั่งให้หลี่ จือ, หลี่ซื่อโจว (李嗣周) เจ้าชายแห่งฉิน, และ หลี่เจี้ยผี (李戒丕) เจ้าชายแห่งเยียน วางกำลังป้องกันรอบเมืองหลวง หลี่เหมาเจินกังวลว่าจักรพรรดิถังเจาจงจะเคลื่อนไหวต่อต้านเขา จึงตัดสินใจโจมตีกองทัพของหลี่ซื่อโจวและหลี่เจี้ยผี กองทัพเฟิงเซียงสามารถเอาชนะกองทัพที่ไม่มีประสบการณ์ของหลี่ซื่อโจวและหลี่เจี้ยผีได้อย่างง่ายดายและเคลื่อนกำลังเข้าใกล้ฉางอาน
จักรพรรดิถังเจาจงจึงขอความช่วยเหลือในทันทีจากขุนศึกอีกคนหนึ่ง คือ หลี่เคอยง ผู้ว่าการทหารมณฑลเหอตง (河東, มีสำนักงานใหญ่อยู่ในไท่หยวน, มณฑลชานซี) ในขณะที่เตรียมจะหนีไปยังเหอตง อย่างไรก็ตาม เมื่อพระองค์ออกจากฉางอาน พระองค์ทรงลังเลกับการเดินทางไกลไปยังเมืองหลวงของเหอตงที่ไท่หยวน และเมื่อฮั่นเจี้ยน ผู้ว่าการทหารมณฑลเจิ้งกั๋ว (鎮國, ซึ่งมีสำนักงานใหญ่อยู่ในเหวยหนาน, มณฑลส่านซี) ซึ่งอยู่ใกล้เคียงได้พบกับพระองค์เป็นการส่วนตัวและชักชวนให้พระองค์ไปยังสำนักงานใหญ่ของฮั่นที่หัวโจว (華州) พระองค์ก็ทรงเห็นด้วยและเสด็จไปที่นั่น
อย่างไรก็ตาม เมื่อจักรพรรดิถังเจาจงเสด็จมาถึงหัวโจว ก็เห็นได้ชัดว่าฮั่นมีเจตนาที่จะควบคุมจักรพรรดิ มิใช่ในทางกลับกัน เนื่องจากฮั่นไม่พอใจที่เจ้าชายแปดพระองค์ (รวมถึงหลี่ จือ และเจ้าชายแห่งมู่, จี, เส้า, เผิง, ฮั่น, อี้, และเฉิน ซึ่งประวัติศาสตร์ไม่บันทึกชื่อไว้) ยังคงบัญชาการทหารรักษาพระองค์ ฮั่นจึงใส่ร้ายเจ้าชายเหล่านั้นว่ามีแผนการจะสังหารเขาและลักพาตัวจักรพรรดิ จักรพรรดิถังเจาจงพยายามเรียกตัวฮั่นมาเข้าเฝ้าเพื่ออธิบาย แต่ฮั่นปฏิเสธ และเมื่อจักรพรรดิถังเจาจงทรงสั่งให้เจ้าชายทั้งหลายไปอธิบายกับฮั่นเป็นการส่วนตัว ฮั่นก็ปฏิเสธที่จะพบพวกเขา ฮั่นจึงให้ทหารของตนล้อมพระราชวังชั่วคราว จักรพรรดิถังเจาจงถูกบังคับให้ยุบกองทัพของเจ้าชายเหล่านั้น และฮั่นก็จับกุมเจ้าชายแห่งราชวงศ์ไว้ในบ้านพัก นอกจากนี้ ฮั่นยังบังคับให้จักรพรรดิถังเจาจงประหารชีวิตนายพลหลี่ หยุน (李筠) หนึ่งในนายพลทหารรักษาพระองค์
ต่อมาในปีเดียวกัน หลังจากที่หลี่เจี้ยผี ซึ่งก่อนหน้านี้ได้เดินทางไปเหอตงเพื่อขอความช่วยเหลือจากหลี่เคอยง กลับมาที่หัวโจว จึงเปิดเผยว่าหลี่เคอยงไม่สามารถมาช่วยจักรพรรดิหรือเจ้าชายได้ ฮั่นจึงใส่ร้ายเพิ่มเติมว่าหลี่เจี้ยผีและหลี่ซื่อโจวกำลังวางแผนทรยศ จักรพรรดิถังเจาจงพยายามเพิกเฉยต่อข้อกล่าวหาของฮั่น แต่ฮั่นและขันทีหลิวจี้ซู ก็ล้อมคฤหาสน์ทั้งสิบหก พวกเขาจับตัวหลี่ จือ, หลี่ซื่อโจว, หลี่เจี้ยผี, หลี่ หยุน (李允) เจ้าชายแห่งตาน รวมทั้งเจ้าชายแห่งอี้, มู่, จี, เส้า, เผิง, ฮั่น, และเฉิน ไปที่หุบเขาฉือที (石隄谷) และประหารชีวิตพวกเขาที่นั่น
หมายเหตุและอ้างอิง

↑  Old Book of Tang, vol. 19, part 1.
1 2 3 4 5  New Book of Tang, vol. 82.
↑  Zizhi Tongjian, vol. 248.
1 2 3  Zizhi Tongjian, vol. 249.
↑  จากบันทึกระบุอย่างคลุมเครือว่า เจิ้งจางและหลี่เย่ดูแลการศึกษาเฉพาะหลี่ จือ หรือดูแลเจ้าชายอีกสี่คนด้วย
↑  Old Book of Tang, vol. 175.
↑  Zizhi Tongjian, vol. 250.
1 2  Zizhi Tongjian, vol. 260.
1 2  Zizhi Tongjian, vol. 261.
สารบัญแฟ้ม RCW

สารบัญแฟ้ม RCW (RCW catalogue, ย่อมาจาก Rodgers Campbell Whiteoak  catalogue) เป็นสารบัญแฟ้มทางดาราศาสตร์ ในบริเวณเวณปล่อยเส้น H-α ทางตอนใต้ของทางช้างเผือก เผยแพร่ใน (Rodgers et al. 1960) harv error: no target: CITEREFRodgers_et_al.1960 (help)
สารบัญแฟ้มนี้ประกอบด้วยวัตถุท้องฟ้า 180 รายการ ซึ่งหลายดวงรวมอยู่ในสารบัญแฟ้มกัม ซึ่งได้้ถูกจัดทำไปก่อนหน้านี้แล้ว และยังได้ถูกรวมในสารบัญแฟ้มคอลด์เวลล์ ซึ่งถูกจัดทำในภายหลังด้วย นอกจากนี้ แม้ว่าสารบัญแฟ้มนี้และสารบัญแฟ้มกัมจะบันทึกซีกท้องฟ้าใต้เป็นหลัก แต่ก็มีหลายส่วนที่ทับซ้อนกับสารบัญแฟ้มชาร์ปเลส ฉบับที่ 2 (312 รายการ) ซึ่งบันทึกซีกท้องฟ้าเหนือเป็นหลัก
สารบัญแฟ้มนี้รวบรวมขึ้นในปี 1960 ที่หอดูดาวสตรอมโล ประเทศออสเตรเลีย โดยอเล็กซานเดอร์ วิลเลียม ร็อดเจอร์สและคณะ ภายใต้การแนะนำของบาร์ต บอก
ตัวอย่าง

| RCW | ชื่อหลัก | รูปภาพ |
| --- | --- | --- |
| RCW 38 | RCW 38 |  |
| RCW 49 | Gum 29 |  |
| RCW57 | RCW 57 |  |
| RCW86 | RCW 86 |  |
| RCW88 | RCW 88 |  |
| RCW 108 | RCW 108 |  |
| RCW124 | RCW 6302 |  |
| RCW 127 | NGC6334 |  |
| RCW 131 | NGC 6357 |  |
| RCW 146 | เนบิวลาทะเลสาบ |  |
| RCW 147 | เนบิวลาสามแฉก |  |
| RCW 160 | เนบิวลาโอเมกา |  |
| RCW 165 | เนบิวลานกอินทรี |  |
สโมสรฟุตบอลคายา–อีโลอีโล

สโมสรฟุตบอลคายา–อีโลอีโล (จดทะเบียนบริษัทในชื่อ บริษัท สโมสรฟุตบอลอูนา คายา จำกัด) เป็นสโมสรฟุตบอลอาชีพฟิลิปปินส์ตั้งอยู่ที่อีโลอีโลซิตี ปัจจุบันลงเล่นในฟิลิปปินส์ฟุตบอลลีกซึ่งเป็นลีกสูงสุดของฟุตบอลฟิลิปปินส์ สโมสรชนะเลิศยูเอฟแอลคัพและโกปาเปาลิโนอัลกันตาราอย่างละหนึ่งสมัย นอกจากนี้ คายายังได้เข้าร่วมแข่งขันเอเอฟซีคัพ
สโมสรก่อตั้งในชื่อ "สโมสรฟุตบอลคายา" เมื่อ ค.ศ. 1996 โดยมีที่ตั้งอยู่ที่มากาตี ชื่อของสโมสรมาจากคำในฟิลิปีโนว่า káya ("เราทำได้") ส่วนในตากาล็อกเก่าคำนี้ได้รับการนิยามว่า susi ng kapatiran ("กุญแจสู่ความเป็นเมืองพี่น้อง") ที่มาของชื่อของทั้งสองแบบหล่อหลอมให้ทีมมีวิสัยทัศน์และจิตวิญญาณที่ดี สโมสรเป็นสมาชิกผู้ร่วมก่อตั้งของยูไนเต็ดฟุตบอลลีก (ยูเอฟแอล) ซึ่งเป็นลีกสูงสุดโดยพฤตินัยของประเทศ พวกเขาแข่งขันในลีกนี้ตั้งแต่ ค.ศ. 2010 ถึง 2016 ต่อมาใน ค.ศ. 2017 สโมสรเปลี่ยนชื่อเป็นสโมสรฟุตบอลคายา–มากาตี และย้ายไปเข้าร่วมฟิลิปปินส์ฟุตบอลลีกซึ่งเป็นลีกสูงสุดอย่างเป็นทางการของประเทศ และใน ค.ศ. 2018 สโมสรย้ายไปตั้งที่อีโลอีโลซิตีและเปลี่ยนชื่อสโมสรอีกครั้ง
เกียรติประวัติ > ในประเทศ > ลีก

ฟิลิปปินส์ฟุตบอลลีก
ชนะเลิศ (2): 2022–23, 2024
รองชนะเลิศ (3): 2018, 2019, 2020
เกียรติประวัติ > ในประเทศ > ถ้วย

ยูเอฟแอลคัพ
ชนะเลิศ: 2015
ยูเอฟแอลเอฟเอคัพ
รองชนะเลิศ: 2014
โกปาเปาลิโนอัลกันตารา
ชนะเลิศ: 2018
แหล่งข้อมูลอื่น

เว็บไซต์ทางการ
ส่วนจินตภาพ

I แบบฟรักทูร์
แผนภาพบนระนาบจำนวนเชิงซ้อน แสดงให้เห็นว่าส่วนจินตภาพของ z = x + iy คือ y
ในทางคณิตศาสตร์ ส่วนจินตภาพ (imaginary part) ของจำนวนเชิงซ้อน z หมายถึง องค์ประกอบตัวที่สองของคู่อันดับของจำนวนจริงที่ใช้นำเสนอค่า z ตัวอย่างเช่น ถ้ากำหนดให้ z = (x, y) ซึ่งมีความหมายเหมือนกับ z = x + iy ดังนั้นส่วนจินตภาพของ z จะมีค่าเท่ากับ y
ส่วนจริงสามารถเขียนแทนได้ด้วยสัญลักษณ์ Im{z} หรือ ℑ{z} ซึ่งตัว ℑ (U+2111) คืออักษร I แบบฟรักทูร์ (Fraktur)
ส่วนจินตภาพของ z มีค่าเท่ากับ  \textstyle {\frac {z-{\bar {z}}}{2i}} ในพจน์ของจำนวนเชิงซ้อนสังยุค  {\bar {z}}
สำหรับจำนวนเชิงซ้อนที่อยู่ในรูปพิกัดเชิงขั้ว z = (r, θ) ซึ่งมีความหมายเหมือนกับ z = r (cos θ + i sin θ) ตามสูตรของออยเลอร์ที่ว่า z = reiθ ดังนั้นส่วนจินตภาพของ z จึงมีค่าเท่ากับ r sin θ
ดูเพิ่ม

ส่วนจริง
จำนวนจริง
จำนวนจินตภาพ
จำนวนเชิงซ้อน
ส่วนจริง

R แบบฟรักทูร์
แผนภาพบนระนาบจำนวนเชิงซ้อน แสดงให้เห็นว่าส่วนจริงของ z = x + iy คือ x
ในทางคณิตศาสตร์ ส่วนจริง (real part) ของจำนวนเชิงซ้อน z หมายถึง องค์ประกอบตัวที่หนึ่งของคู่อันดับของจำนวนจริงที่ใช้นำเสนอค่า z ตัวอย่างเช่น ถ้ากำหนดให้ z = (x, y) ซึ่งมีความหมายเหมือนกับ z = x + iy ดังนั้นส่วนจริงของ z จะมีค่าเท่ากับ x
ส่วนจริงสามารถเขียนแทนได้ด้วยสัญลักษณ์ Re{z} หรือ ℜ{z} ซึ่งตัว ℜ (U+211C) คืออักษร R แบบฟรักทูร์ (Fraktur)
ส่วนจริงของ z มีค่าเท่ากับ  \textstyle {\frac {z+{\bar {z}}}{2}} ในพจน์ของจำนวนเชิงซ้อนสังยุค  {\bar {z}}
สำหรับจำนวนเชิงซ้อนที่อยู่ในรูปพิกัดเชิงขั้ว z = (r, θ) ซึ่งมีความหมายเหมือนกับ z = r (cos θ + i sin θ) ตามสูตรของออยเลอร์ที่ว่า z = reiθ ดังนั้นส่วนจริงของ z จึงมีค่าเท่ากับ r cos θ
ดูเพิ่ม

ส่วนจินตภาพ
จำนวนจริง
จำนวนจินตภาพ
จำนวนเชิงซ้อน
ยูรินะ ฮิราเตะ

| ยูรินะ ฮิราเตะ平手 友梨奈 |
| --- | --- |
เกิด:  (2001-06-25) 25 มิถุนายน ค.ศ. 2001 (23 ปี)
ที่เกิด: จังหวัดไอจิ, ประเทศญี่ปุ่น
แนวเพลง: เจป็อป
อาชีพ:  นักแสดง  นักร้อง 
ช่วงปี: ค.ศ. 2015–ปัจจุบัน
ค่ายเพลง: โซนี่มิวสิก

เว็บไซต์: https://hirateyurina.jp/
นักดนตรี
ยูรินะ ฮิราเตะ (ญี่ปุ่น: 平手 友梨奈; โรมาจิ: Hirate Yurina; เกิด 25 มิถุนายน ค.ศ. 2001) เป็นนักร้องและนักแสดงชาวญี่ปุ่น เธอเป็นอดีตสมาชิกวงไอดอลญี่ปุ่น เคยากิซากะโฟร์ตีซิกซ์
อาชีพ

ฮิราเตะเป็นเซ็นเตอร์การเต้นของไอดอลกรุปเคยากิซากะโฟร์ตีซิกซ์ทั้งสิ้น 8 ซิงเกิล เมื่อครั้งเธอได้รับเลือกให้เป็นเซ็นเตอร์ครั้งแรก (ซิงเกิลเปิดตัวเคยากิซากะโฟร์ตีซิกซ์ "ไซเรนท์แมเจอริตี"; วางจำหน่ายเดือนเมษายน ค.ศ. 2016 โดยโซนี่เรคคอร์ด) เธอมีอายุเพียง 14 ปี และเป็นสมาชิกอายุน้อยที่สุดของเคยากิซากะฯ ซิลเกิลลำดับที่สองโดยเคยากิซากะ "เซไกนิวะไอชิกะไน" (วางจำหน่ายเดือนสิงหาคม ค.ศ. 2016) มีเพลงเดี่ยวของฮิราเตะอยู่ในซิงเกิลดังกล่าว (ในฐานะเพลงรอง)
ในวันที่ 8 ตุลาคม ค.ศ. 2016 ที่งาน GirlsAward 2016 Autumn/Winter ฮิราเตะได้เริ่มอาชีพสายเวทีเดินแบบของเธอ ในเดือนมกราคม ค.ศ. 2017 ฮิราเตะและ ริกะ วาตานาเบะ (จากเคยากิซากะโฟร์ตีซิกซ์เช่นกัน) ปรากฏตัว (ในฐานะนางแบบ) ใน นิตยสารแฟชันสตรี Larme เป็นครั้งแรก ขณะที่ฮิราเตะได้ขึ้นปกเดี่ยวบนฉบับที่ 2017/14 ของนิตยสารมังงะวีกลียังจัมพ์ (วางจำหน่าย 2 มีนาคม) และโชเน็นแม็กกาซีน ฉบับที่ 2017/16 เป็นครั้งแรกและครั้งที่สองตามลำดับ
ในเดือนมิถุนายน ค.ศ. 2016 ฮิราเตะเปิดตัวในฐานะนักแสดงครั้งแรกในละครโทรทัศน์โดยเคยากิซากะโฟร์ตีซิกซ์เรื่องโทกูยามะไดโงโรโอะเดระงะโคโรชิตะกะ? (徳山大五郎を誰が殺したか?) ตั้งแต่วันที่ 17 เมษายน ค.ศ. 2017 เธอได้เป็นแขกรับเชิญประจำของรายการวิทยุที่มีชื่อเสียงในหมู่วัยรุ่นชื่อ School of Lock! ทางโตเกียวเอฟเอ็ม ใน ค.ศ. 2017 ฮิราเตะได้นำแสดงในละครโทรทัศน์เรื่องแรกซังโกกุนะคันเคียกุตาจิ
ฮิราเตะประกาศลาออกจากเคยากิซากะโฟร์ตีซิกซ์ในวันที่ 23 มกราคม ค.ศ. 2020
ในวันที่ 9 ธันวาคม ค.ศ. 2020 ฮิราเตะได้ทำการแสดงซิงเกิลเปิดตัว "แดนซ์โนะริยู" เป็นครั้งแรกที่งานเทศกาลดนตรีเอฟเอ็นเอส ต่อมาซิงเกิลดังกล่าวได้เผยแพร่ในวันที่ 25 ธันวาคม และมิวสิกวิดีโอ 3 วัน ถัดมา
ชีวิตส่วนตัว > ทักษะพิเศษ

ฮิราเตะมีความสามารถในการเล่นบาสเกตบอล, เต้นบัลเลต์, การตีลังกาล้อเกวียน (cartwheel), โหนบาร์ และเป่าลูกโป่ง เมื่อครั้งฮิราเตะยังเป็นเด็ก เธอได้รับอิทธิพลจากเพื่อน ๆ ของเธอในโรงเรียนเตรียมอนุบาล และตกหลุมรักกับการเล่นบาสเกตบอล ฮิราเตะเข้าร่วมชมรมบาสเกตบอลในระดับชั้นประถมศึกษาปีที่ 2 ในตำแหน่งเซ็นเตอร์ ทีมของเธอได้รับชัยชนะจากการแข่งขันเมื่อเธออยู่ในระดับชั้นประถมศึกษาปีที่ 6 นอกจากนี้ ฮิราเตะเรียนบัลเล่ต์เมื่ออายุ 5 ปี to 12 years old.
ชีวิตส่วนตัว > ภาพลักษณ์สาธารณะ

ฮิราเตะได้รับการยอมรับว่าเป็น "โมโมเอะ มายางูจิ กลับมาเกิดใหม่", "ผลงานชิ้นเอกที่ยิ่งกว่าอัตสึโกะ มาเอดะ" และได้รับการขนานนามว่าเป็นไอดอลที่น่าดึงดูดที่สุดแห่งปี 2016
ผลงานดนตรี

สำหรับผลงานดนตรีกับเคยากิซากะโฟร์ตีซิกซ์ ดูที่ เคยากิซากะโฟร์ตีซิกซ์ § ผลงานเพลง
ผลงานดนตรี > ซิงเกิล

| ชื่อเพลง> ชื่อเพลง.ชื่อเพลง | ปี> ปี.ปี | ชาร์ตสูงสุด ตำแหน่ง> ญี่ปุ่น.รวม  | ชาร์ตสูงสุด ตำแหน่ง> ญี่ปุ่น.ฮอต  | ยอดขาย> ยอดขาย.ยอดขาย | อัลบั้ม> อัลบั้ม.อัลบั้ม |
| --- | --- | --- | --- | --- | --- |
| "แดนซ์โนะริยู" (ダンスの理由) | 2020 | 49 | 34 |  13,854 เยน | ซิงเกิลที่ไม่มีอัลบั้ม |
| "เคเกงาเอะโนะไนเซไก" (かけがえのない世界) | 2021 | — | — |  7,133 เยน | ซิงเกิลที่ไม่มีอัลบั้ม |
"—" แสดงการวางจำหน่ายที่ไม่ได้ขึ้นชาร์ตหรือไม่ได้จัดจำหน่ายในภูมิภาคนั้น
ผลงานดนตรี > มิวสิกวิดีโอ > ในฐานะศิลปินนำ

| ชื่อเพลง | ปี | ผู้กำกับ | อ้างอิง |
| --- | --- | --- | --- |
| "แดนซ์โนะริยู" (ダンスの理由) | 2020 | เรียวเฮ ชิงงุ |  |
| "เคเกงาเอะโนะไนเซไก" (かけがえのない世界) | 2021 | เรียวเฮ ชิงงุ |  |
ผลงานดนตรี > มิวสิกวิดีโอ > รับเชิญ​

| ชื่อเพลง | ปี | ศิลปินนำ | ผู้กำกับ | อ้างอิง |
| --- | --- | --- | --- | --- |
| "สตาร์เกเซอร์" (スターゲイザー) | 2019 | เซไกโนะโอวาริ | ยูอิจิโร ฟูจิชิโระ |  |
| "ว็อนเต็ด! ว็อนเต็ด!" (เวอร์ชันไซด์สตอรี) | 2020 | Mrs. Green Apple | มาซาฟูมิ ทางูจิ |  |
ผลงานการแสดง

สำหรับผลงานการแสดงของฮิราเตะกับเคยากิซากะโฟร์ตีซิกซ์ ดูที่ เคยากิซากะโฟร์ตีซิกซ์ § ผลงานภาพยนตร์
ผลงานการแสดง > ภาพยนตร์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2018 | ฮิบิกิ | ฮิบิกิ อากูอิ | นำแสดง |  |
| 2021 | คู่หูสามเหลี่ยมล่าปีศาจ | เอริกะ ฮิอูระ |  |  |
| 2021 | โหดไม่ถามชื่อ 2 | ฮินาโกะ |  |  |
ผลงานการแสดง > ละครโทรทัศน์

| ปี | ชื่อเรื่อง | บทบาท | สถานีโทรทัศน์ | หมายเหตุ | อ้างอิง |
| --- | --- | --- | --- | --- | --- |
| 2016 | โทกูยามะไดโงโรโอะเดระงะโคโรชิตะกะ? | ยูรินะ ฮิราเตะ | ทีวีโตเกียว | นำแสดง |  |
| 2017 | เหล่าผู้ชมที่แสนโหดร้าย | ยูซูกิ ฮายามะ | นิปปงทีวี | นำแสดง |  |
| 2021 | นายซ่า ท้าเด็กแนว 2 | คาเอเดะ อิวาซากิ | ทีบีเอสทีวี |  |  |
| 2021 | วิ่งตามฝัน | มิซูโฮะ อาชิฮาระ | เอ็นเอชเคเจเนอรัลทีวี | นำแสดง |  |
| 2022 | Maison Häagen-Dazs: 8 Happy Stories | นานามิ มินาโตงาวะ | ยูทูบ | นำแสดง |  |
| 2022 | เฉือนคมธุรกิจปิดเกมแค้น | อาโออิ อาซามิยะ | ทีวีอาซาฮิ | นำแสดง |  |
รางวัล

| รางวัล | ปี | สาขา | ผลงานเข้าชิง | ผล | อ้างอิง |
| --- | --- | --- | --- | --- | --- |
| Blue Ribbon Awards | 2019 | นักแสดงมาใหม่ยอดเยี่ยม | ฮิบิกิ | เสนอชื่อเข้าชิง |  |
| Blue Ribbon Awards | 2022 | นักแสดงสมทบหญิงยอดเยี่ยม | โหดไม่ถามชื่อ 2 | เสนอชื่อเข้าชิง |  |
| Elan d'or Awards | 2019 | นักแสดงมาใหม่แห่งปี | ฮิบิกิ | เสนอชื่อเข้าชิง |  |
| Hochi Film Award | 2019 | นักแสดงหญิงยอดเยี่ยม | ฮิบิกิ | เสนอชื่อเข้าชิง |  |
| Hochi Film Award | 2021 | นักแสดงสมทบหญิงยอดเยี่ยม | โหดไม่ถามชื่อ 2 | เสนอชื่อเข้าชิง |  |
| Japan Academy Film Prize | 2019 | นักแสดงมาใหม่แห่งปี | ฮิบิกิ | ชนะ |  |
| Japanese Movie Critics Award | 2019 | นักแสดงมาใหม่ | ฮิบิกิ | ชนะ |  |
| Mainichi Film Awards | 2019 | นักแสดงมาใหม่ | ฮิบิกิ | เสนอชื่อเข้าชิง |  |
| Nikkan Sports Film Award | 2019 | นักแสดงมาใหม่ | ฮิบิกิ | ชนะ |  |
| Nikkan Sports Drama Grand Prix | 2021 | นักแสดงสมทบหญิงยอดเยี่ยม | นายซ่า ท้าเด็กแนว 2 | ลำดับที่สอง |  |
| Tokyo Sports Film Award | 2019 | นักแสดงมาใหม่ | ฮิบิกิ | เสนอชื่อเข้าชิง |  |
แหล่งข้อมูลอื่น

เว็บไซต์อย่างเป็นทางการ[ลิงก์เสีย]
โปรไฟล์ของยูรินะ ฮิราเตะ เก็บถาวร 2018-06-19 ที่ เวย์แบ็กแมชชีน ที่เว็บไซต์อย่างเป็นทางการของเคยากิซากะโฟร์ตีซิกซ์
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
หนี้บัตรเครดิต

หนี้บัตรเครดิต คือ หนี้ที่เกิดจากที่ผู้ใช้บัตรเครดิตไม่ได้ชำระหนี้ตามเวลาที่กำหนดไว้ เมื่อผู้ใช้บัตรเครดิตไม่สามารถใช้หนี้ได้ทันเวลา ผู้ใช้บัตรเครดิตจะต้องจ่ายดอกเบี้ยให้กับบริษัทสินเชื่อ หรือบริษัทเครดิต จนกว่าจะสามารถจะจ่ายเงินที่ค้างไว้จนหมด นอกจากดอกเบี้ยแล้ว บริษัทสินเชื่อยังอาจจะมีค่าปรับอื่น ๆ ในการจ่ายล่าช้า ขึ้นอยู่กับข้อกำหนดที่ตกลงกันไว้ หากผู้ใช้บัตรเครดิตยังละเลย หรือเพิกเฉยต่อการชำระหนี้ บริษัทสินเชื่อสามารถขอเพิ่มดอกเบี้ยได้ด้วย หนี้บัตรเครดิตสามารถครอบคลุมโดยเครดิตด่วน
ดูเพิ่ม

หนี้
หนี้สิน
บัตรเครดิต
| ด ค กบริการทางการเงิน และ การธนาคาร |
| --- | --- |
อภิธานศัพท์การเงิน:  ธนาคาร  ดอกเบี้ย อัตราดอกเบี้ยแบบคงที่  อัตราดอกเบี้ยแบบลดต้นลดดอก  หนี้ หนี้สิน  หนี้บัตรเครดิต  เลตเตอร์ออฟเครดิต  นายหน้า นายหน้าซื้อขายหลักทรัพย์  นายหน้าประกัน  หนี้นอกระบบ  รีไฟแนนซ์  เครดิตบูโร 
สินเชื่อแบบไม่มีการค้ำประกัน:  บัตรเครดิต การเบิกถอนเงินสดล่วงหน้า  บัตรกดเงินสด  สินเชื่อบุคคล / เงินกู้  สินเชื่อเอสเอ็มอี  สินเชื่อบริษัทขนาดใหญ่  ไมโครไฟแนนซ์  นาโนไฟแนนซ์  พิโกไฟแนนซ์ 
สินเชื่อแบบมีการค้ำประกัน:  บัญชีโอดี (Overdraft)  การเช่าซื้อ  การจำนอง / สินเชื่อบ้านและการเคหะ  สินเชื่อรถยนต์ 
บริการแนะนำการลงทุน/เงินทุน:  วาณิชธนกิจ  กองทุนรวม กองทุนรวมหุ้นระยะยาว (LTF)  กองทุนรวมเพื่อการเลี้ยงชีพ (RMF)  ตราสารทางการเงิน ตราสารหนี้  เช็ค  การบริหารความมั่งคั่ง  บริการแลกเปลี่ยนเงินตรา 
ประกัน และ การบริหารความเสี่ยง:  ประกันชีวิต  ประกันภัย ประกันภัยรถยนต์  ประกันวินาศภัย  ประกันอัคคีภ้ย 
 การเงิน  เศรษฐศาสตร์ 
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2020-07-15. สืบค้นเมื่อ 2020-07-15.
หนองชะแง้ว

หนองชะแง้ว ปัจจุบันเรียกว่า บ้านชากแง้ว อำเภอบางละมุง จังหวัดชลบุรี ดังที่ปรากฏในนิราศเมืองแกลง เมื่อปี พ.ศ. 2350 พระสุนทรโวหาร หรือ สุนทรภู่ รัตนกวีของไทย ได้เดินทางจากกรุงเทพมหานคร เพื่อไปเยี่ยมบิดาที่เมืองแกลง จังหวัดระยอง ได้เขียนไว้ในนิราศเมืองแกลง ความว่า
"ถึงปากช่องหนองชะแง้วเข้าแผ้วถาง    แม้นค่ำค้างอรัญวาได้อาศัย
เป็นที่ลุ่มขุมขังคงคาลัย                 วังเวงใจรีบเดินไม่เมินเลย
หนทางรื่นพื้นทรายละเอียดอ่อน        ในดง
ดอนดอกพะยอมหอมระเหย
หายละหวยด้วยพระพายมาชายเชย     ชะแง้เงยแหงนทัศนา"
เป็นเรื่องราว เมื่อเข้าถึงเขตชลบุรีแล้วไปตามลำดับจากเหนือไปใต้ คือ บางปลาสร้อย หนองมน บ้านไร่ บางพระ บางละมุง นาเกลือ พัทยา นาจอมเทียน ห้วยขวาง หนองชะแง้ว (ปัจจุบันเรียกบ้านชากแง้ว อยู่ในเขตอำเภอบางละมุง ซึ่งเป็นทางที่จะไปอำเภอแกลง จังหวัดระยองได้)  บางไผ่ พุสาคร ชะวากชากลูกหว้า ห้วยโป่ง ห้วยพร้าว บ้านทับม้า ถึงระยอง ต่อจากนี้สุนทรภู่คลำหาทางไปเอง เพราะนายแสงคนนำทางหลบหนีไป แต่ในที่สุดสุนทรภู่ก็เดินทางไปจนถึงบ้านแกลง บ้านพงอ้อ บ้านกร่ำ จึงได้พบบิดาและญาติทางบิดา
สุธี มีนชัยนันท์

| สุธี มีนชัยนันท์ |
| --- | --- |
ประธานาธิบดีสี จิ้นผิงและ ดร.สุธี มีนชัยนันท์
สัญชาติ: ไทยเชื้อสายจีน
อาชีพ: นักธุรกิจอสังหาริมทรัพย์ ก่อสร้าง และเจ้าของที่ดิน
คู่สมรส: นางฉวีวรรณ มีนชัยนันท์
บุตร: 4 คน
ดร.สุธี มีนชัยนันท์ ผู้นำชาวไทยเชื้อสายจีน ประธานกิตติมศักดิ์ถาวรหอการค้าไทย-จีน ประธานมูลนิธิกู้ภัยร่มไทร ประธานกรรมการเกียรติคุณมูลนิธิเทียนฟ้า คหบดีเมืองมีนบุรี และมหาเศรษฐีที่ดินมูลค่าหลายหมื่นล้าน
ประวัติ

ดร.สุธี มีนชัยนันท์ เป็นคนไทยเชื้อสายจีน เดิมแซ่โง้ว ต้นตระกูลเป็นคหบดีเก่าเมืองมีนบุรี  ประกอบธุรกิจหลายแขนง อาทิ โรงสีข้าว รับเหมาก่อสร้างสาธารณูปโภคให้แก่ภาครัฐ พัฒนาอสังหาริมทรัพย์ และค้าวัสดุก่อสร้าง
ดร.สุธี มีนชัยนันท์ มีอสังหาริมทรัพย์หลายแห่งและที่ดินหลายพันไร่ในกรุงเทพมหานคร มูลค่าหลายหมื่นล้านบาท ปัจจุบันเป็นประธานกิตติมศักดิ์แก่มูลนิธิหลายแห่งในประเทศไทย ทั้งยังบริจาคทรัพย์สินและที่ดิน ให้แก่ ภาครัฐ วัด โรงเรียน วิทยาลัย โรงพยาบาล  และ มูลนิธิอื่นๆ หลายแห่งทั้งในประเทศและต่างประเทศ
ดร.สุธี มีนชัยนันท์ เป็นลุงของ นาย วิชาญ มีนชัยนันท์ อดีตรัฐมนตรีช่วยว่าการกระทรวงสาธารณสุข และ นาย วิรัตน์ มีนชัยนันท์ ประธานสภากรุงเทพมหานคร และมีศักดิ์เป็นปู่ของ นาย ศุภณัฐ มีนชัยนันท์ สมาชิกสภาผู้แทนราษฎร กรุงเทพมหานคร พรรคก้าวไกล
ตำแหน่ง-กรรมการต่างๆ

ตัวแทนชาวไทยจีนคนแรกที่วิ่งคบเพลิงโอลิมปิกฤดูร้อน 2008
ประธานมูลนิธิกู้ภัยร่มไทร
ประธานกิตติมศักดิ์หอการค้าไทย-จีน
ประธานหอการค้าไทย-จีน
ประธานกรรมการเกียรติคุณโรงพยาบาลเทียนฟ้ามูลนิธิ
ประธานกิตติมศักดิ์สมาคมแต้จิ๋วแห่งประเทศไทย
ประธานกิตติมศักดิ์ถาวรสหสมาคมตระกูลแซ่แห่งประทศไทย
นายกกิตติมศักดิ์สมาคมวิเทศพาณิชย์ไทย-จีน
อุปนายกอาวุโสสมาคมกรีฑาแห่งประเทศไทยในพระบรมราชูปถัมภ์
ประธานมูลนิธิมีนประสาทวิทยาโรงเรียนมีนประสาทวิทยา
กรรมการกิตติมศักดิ์โรงเรียนสตรีเศรษฐบุตรบำเพ็ญ
ประธานกรรมการ บริษัท ชัยนันท์ค้าวัตถุก่อสร้าง (2524) จำกัด
ประธานกรรมการ บริษัท สุธีการโยธา จำกัด
ประธานอาวุโสเกียรติคุณตลอดชีพ, ประธานคณะผู้ก่อตั้งศาลบรรพชน สมาคมตระกูลโง้วแห่งประเทศไทย
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
หนองบัว

หนองบัว สามารถหมายถึง
ตำบลหนองบัว หน้ารายการตำบลที่มีชื่อเดียวกันนี้ในเขตจังหวัดต่าง ๆ
เทศบาลตำบลหนองบัว หน้ารายการเทศบาลตำบลที่มีชื่อเดียวกันนี้ในเขตจังหวัดต่าง ๆ
อำเภอหนองบัว จังหวัดนครสวรรค์
อำเภอหนองบัวระเหว จังหวัดชัยภูมิ
อำเภอหนองบัวแดง จังหวัดชัยภูมิ
จังหวัดหนองบัวลำภู
อำเภอเมืองหนองบัวลำภู จังหวัดหนองบัวลำภู
วัดหนองบัว อำเภอเมืองสระบุรี จังหวัดสระบุรี
สถานีรถไฟหนองบัว อำเภอเมือง จังหวัดสระบุรี
สมดุล

| "สมดุล" |
| --- | --- |

เพลงโดยโปเตโต้
จากอัลบั้มchud-tee-jed (ชุดที่เจ็ด)
วางจำหน่าย: 25 กุมภาพันธ์ พ.ศ. 2558
บันทึกเสียง: พ.ศ. 2558 ที่ Eureka Studio (temporary studio)
แนวเพลง: ป็อปร็อก
ความยาว: 4:21
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: เหมือนเพชร อำมะระ พัฒน์ชัย ภักดีสู่สุข
โปรดิวเซอร์: โปเตโต้

มิวสิกวิดีโอ
"สมดุล" ที่ยูทูบ
 
"สมดุล" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 25 กุมภาพันธ์ พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ โดยเป็นการกลับมาร่วมงานอีกครั้งกับค่ายจีนี่เรคอร์ดส หลังจากที่ห่างหายไปถึง 2 ปีของวง
เพลงนี้ได้ถ่ายทอดมุมมองที่ดีในด้านบวก การยอมรับข้อดีข้อเสียของกันและกันย่อมทำให้เกิด “สมดุล” ที่ดีในการใช้ชีวิตด้วยกันอย่างมีความสุข เพลงนี้มีความพิเศษคือได้ TED JENSEN เจ้าของรางวัลแกรมมี่อวอร์ด มาช่วยทำ Mastering ให้
การตอบรับ

เพลง "สมดุล" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 พฤษภาคม พ.ศ. 2558 และติดอันดับสูงสุดที่ 18 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี